شهش لایهنێن نهرازى : ئهگهر بتنێ هندهك سندوقان ب دهستى ب ههژمێرن دانا شهرعیهتێ یه بۆ سهختهكاران .
مالپهرێ خابیر / زاخۆ
شەش لایەنێن نهرازى و خودان بهلگهیێن زهق و ئاشكهرا لسهر ئهنجامدانا سهختهكارییان د ههلبژارتنێن پهرلهمانێ عێراقێ دا ژلایێ چهند حزبهكێن باله دهستێن عێراق و ههرێمێ، دراگههاندنهكا ههڤبهشدا سێ داخواز ئاراستەی کۆمیسیۆنا ههلبژارتنێن عێراقێ كرینه و دبێژن "پرۆسا هژمارتنا دەستی بۆ ژمارەیەکا کێم یا سندوقێن دهنگدانێ، بهرۆڤاژى یاسا و رێنمایانه و شەرعییەتدانه بۆ پرۆسا سهختەکاریێ".
د راگەهاندنا ههڤبهشا شهش لایهنێن نهرازى لسهر رێڤهچوونا پروسا ههلبژارتنا ل عێراقێ ب رێكا ئهلكترونى كو پێك دهێن ژ ههر ئێك ژ یهكگرتوو و گۆڕان، ههڤپهیمانى، كۆمهڵ، بزاڤا ئیسلامی و شیوعى، دوێ بهیانامێ دا گوتینه، پێتڤییه کۆمیسیۆن یاسایێن پەرلەمانێ عێراقێ وەک خۆه و بێ هیچ لادانهک جێبەجێبکت و سەرجەم سندووقان ب دهستى ب ههژمێرن .
ههر شهش لایهنێن نهرازى د چهند خالهكاندا داخوازێن خوه كومكرینه بۆ كومسیونا ههلبژارتنا و رایا گشتى یا خهلكێ عێراق و ههرێما كوردستانێ :
1- کۆمیسیۆنا ههلبژارتنا یاسایان وهكى دهركهفتنا وان یاسایا و بەبێ هیچ لادانهک جێبەجێبکت و سەرجەم سندوقێن دهنگدانێ ب دهستى ب ههژمێرت .
2- پێتڤییە کۆمیسیۆن رێكێ بدت بریکارێن لایەنێن سیاسى ژ نێزیک چاڤدێرییا سندوقان بكن و ژمارا وان بریکاران ژى زَدهتر بکت . هەروەسا بەراوردیێ بكت نێڤبهرا پەنجەمۆر و بارکۆدێ فۆرمێن دەنگدانێ دا .
3- پێتڤییە کۆمیسیۆن و دەستەیا دادوەریێ بهرسڤا سکاڵا و تانەیێن یاسایێ یێن ل دژى سهختهكارىێ هاتین بلندكرن بدت و بهرسڤا خوه ههبت، نهكو بێ دهنگبت .
ههژمارتنا دهنگێن ژمارهیهكا كێما سندوقێن سلێمانیێ، پرۆسا هەژماركرنا دەستی، بهرۆڤا ژى یاسا و رێنمایانه و دێ بته شەرعییەتدان بۆ پرۆسا ساختەکاریێ .